ועדת העבודה, הרווחה והבריאות, כנסת 19, פרוטוקול מספר 245, 2014-06-09 13:10

חיים כץ: צהריים טובים, יום שני בשבוע, י"א בסיוון, ה-9 ביוני 2014.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת חוק הביטוח הלאומי (תיקון מס' 151) (דמי לידה לעובד שבת זוגו אינה מסוגלת לטפל בילד מחמת נכות או מחלה), התשע"ד-2013, של חברת הכנסת קארין אלהרר, חבר הכנסת חיים כץ, וקבוצת חברי כנסת.

חיים כץ: לפני שבועיים אנחנו דנו והעלנו דרישות, והביטוח הלאומי אמר שהוא יגיש תקנות, ואכן הם הגישו תקנות, והיועצת המשפטית וקרין אלהרר עברו על התקנות ואמרו שהן בסדר.

חיים כץ: אם כך אנחנו נצטרך לאשר את החוק.

חיים כץ: מתי התקנות יעברו לוועדה?

<מיכל מזוז: התקנות מובאות לדיון בפני - - -

חיים כץ: מתי התקנות יעברו לוועדה?

<מיכל מזוז: אנחנו מזרזים את תהליך החקיקה כמה שיותר מהר, אני מקווה שתוך חודש ימים.

חיים כץ: מתי התקנות יעברו לוועדה, או שאנחנו נאשר את החוק - - -

<מיכל מזוז: אדוני, אני מקווה שתוך חודש ימים אני אוכל להביא את זה.

חיים כץ: ואת יודעת לחיות עם זה?

קארין אלהרר: אם באמת חודש זה חודש.

<מיכל מזוז: אנחנו עושים כל מאמץ, ואפילו יקרה לפני.

חיים כץ: מיכל מזוז מהלשכה המשפטית מתחייבת שתוך חודש התקנות יעברו לוועדה.

חיים כץ: אנחנו נקריא את החוק ונאשר אותו.

קארין אלהרר: הבהרה לפני, כתבתם בתקנות המוצעות בסעיף 22א1 שנקבעה לה דרגת אי כושר בשיעור של 100% או 74%, אז זה 74%.

<מיכל מזוז: זה אותו דבר, כי החוק מדבר על 60%, 65%, 74% או 100%.

קארין אלהרר: אז 74% זה הדרגה הגבוהה בכל מחיר.

<מיכל מזוז: זה אותו דבר.

<מיכל מזוז: ככל שיקבע בחוק, אנחנו נישאר עם הנוסח של דרגת אי-כושר בשיעור 100%, כך יישאר - - -

חיים כץ: מאה אחוז.

חיים כץ: נעבור להקראת הצעת החוק.

<ענת מימון: הצעת חוק הביטוח הלאומי (תיקון מס' 151) (תשלום מיוחד לבן זוגה של מבוטחת נכה), התשע"ד-2014.

<ענת מימון: תיקון סעיף 62 1.

<ענת מימון: בחוק הביטוח הלאומי (נוסח משולב), התשנ"ה-1995, (להלן – החוק העיקרי), בסעיף 62, בכותרת השוליים, אחרי המילים "תשלום מיוחד" יבוא "למבוטחת שנפטרה".

<ענת מימון: הוספת סעיף 62א 2.

<ענת מימון: אחרי סעיף 62 לחוק העיקרי יבוא: "תשלום מיוחד 62א.

<ענת מימון: אישה המבוטחת לפי סעיף 40 שנקבעה לה דרגת אי כ למבוטחת נכה" כושר בשיעור 100%, וניתן לה אישור רפואי בדבר חוסר מסוגלות לטפל בילדה, כמשמעו בסעיף 6(ז1)(1)(ב) לחוק עבודת נשים, ישולם בעד היילוד תשלום מיוחד לבן זוגה של האישה בגובה דמי לידה לפי סעיף 49(ה)(3), או תשלום מיוחד לאישה שהיא הורה עצמאי כהגדרתו בחוק סיוע למשפחות שבראשן עומד הורה עצמאי, התשנ"ב-1992, הכול לפי תנאים ושיעורים שייקבע השר באישור ועדת העבודה והרווחה".

<ענת מימון: תחילה 3.

<ענת מימון: תחילתו של חוק זה ביום תחילתן של תקנות לפי סעיף 62א בחוק העיקרי.

<ענת מימון: אני רק אסביר, שהתקנות כוללות שני סוגים של תשלומים.

חיים כץ: למה תחילתו של חוק זה ביום של התקנות?

<ענת מימון: כי רק ביום שיהיה התקנות, יהיה את ההסבר.

חיים כץ: אבל יהיה רטרו-אקטיבי, התקנות שהם ישלמו, יש להם אינסנטיב לא להגיש תקנות.

חיים כץ: תחילתו של חוק זה מיום פרסומו והתקנות יבואו, ואנשים יקבלו רטרו-אקטיבי, ככה הם יכולים לא להגיש שנתיים תקנות.

<מיכל מזוז: אדוני, אני רק רוצה לציין.

<מיכל מזוז: ראשית, אנחנו מקדמים את התהליך הזה.

חיים כץ: גברת, אני המחוקק וככה אני רוצה.

<מיכל מזוז: אני רק רוצה לציין משהו, שגם בתחילה של התקנות ביקשנו שזה יחול 3 חודשים אחרי הפרסום, היות וזה דורש מהמוסד לביטוח הלאומי הערכות חישובית.

חיים כץ: בסדר, אז ישלמו רטרו-אקטיבי.

חיים כץ: היא יכולה, לא פעם ראשונה שהיא יושבת פה.

חיים כץ: היום זה פעם שישית כבר.

חיים כץ: מיום פרסומו הם יגישו את התקנות, ישלמו רטרו-אקטיבי.

<ענת מימון: מיום הפרסום?

חיים כץ: מדוע את שואלת אותם?

חיים כץ: הם לא המחוקקים, הם יכולים מקסימום להסתייג ביום פרסומו.

חיים כץ: אנחנו נצביע, ואני מקווה שתוך חודש תביאי את התקנות.

חיים כץ: עכשיו יש לך אינסנטיב, את יודעת שזה משולם מהיום הראשון, ואנחנו נצביע על הצעת החוק בהכנה לקריאה השנייה והשלישית.

חיים כץ: מי בעד ירים את ידו?

חיים כץ: את קארין מחליפה את עדי קול.

חיים כץ: בעד הצעת החוק – רוב

חיים כץ: נמנעים – אין

חיים כץ: כל חברי הכנסת שהם 4 במספר, אישרו את הצעת החוק בהכנה לקריאה השנייה והשלישית.

חיים כץ: אני מקווה שזה במהרה במליאה.

חיים כץ: הלוואי ולא נצטרך להשתמש בו.

חיים כץ: תודה רבה.

חיים כץ: הישיבה נעולה.